open-index/open-wikipedia-markdown huggingface dataset:
המשרד לענייני קרים (רוסיה)

**המשרד לענייני קרים** (ברוסית: **Министерство Российской Федерации по делам Крыма**, בראשי תיבות: **Минкрым России**) היה משרד פדרלי ממשלתי זמני ברוסיה, שעסק בפיתוח תוכניות ממשלתיות לפיתוח חצי האי קרים. המשרד התקיים מ-31 במרץ 2014 עד 15 ביולי 2015, במהלך מלחמת האזרחים באוקראינה וסיפוח חצי האי קרים (2014).

השר בשנות קיומו של המשרד היה אולג סאבלייב שהיה מחויב למסור דיווחים קבועים על פעילות משרדו לממשלת הפדרציה הרוסית. על המשרד פיקח סגן ראש ממשלת הפדרציה הרוסית דמיטרי קוזאק.

## היסטוריה
המשרד לענייני קרים הוקם ב-31 במרץ 2014 כדי לפתור את בעיות שילוב התשתיות של הרפובליקה של קרים וסבסטופול עם המערכות הממשלתיות והמערכות הסוציו-אקונומיות של רוסיה, אחרי שרוסיה ביססה בפברואר-מרץ 2014 את שליטתה על רוב חצי האי קרים.

המשרד פעל בכפוף לאמנה שאושרה ב-10 במאי 2014.

ב-15 ביולי 2015, עם הכרזה על תום תקופת המעבר בחצי האי קרים והשתלבות תשתיות קרים עם הפדרציה הרוסית, בוטל המשרד. סמכויות המשרד שבוטל הועברו לידי המשרד לפיתוח כלכלי של הפדרציה הרוסית.

## סמכויות
על פי צו ממשלתי מיום 10 במאי 2014, הופקד המשרד על פיתוח ויישום מדיניות ממשלת רוסיה במספר תחומים, פיתוח טיוטות תוכניות מדינה עבור פיתוח תשתיות בחצי האי קרים, תיאום פעילויות ליישומם, בקרה על יישום הרשויות של רפובליקת קרים והעיר סבסטופול, פיקוח על התאמת החקיקה המקומית לחקיקת הפדרציה הרוסית.

## שר
* אולג סאבלייב (31 במרץ 2014 – 15 ביולי 2015)

## קישורים חיצוניים
*  [גרסת ארכיון]
* נחתמו צווים להקמת משרד לענייני קרים ומינויו של אולג סאבלייב לשר לענייני קרים // נשיא רוסיה

## הערות שוליים

קטגוריה:משבר קרים
קטגוריה:משרדי ממשלה היסטוריים ברוסיה
קטגוריה:2014 ברוסיה
הספרייה הנשיאותית על שם דונלד טראמפ

**הספרייה הנשיאותית על שם דונלד טראמפ** (באנגלית: **Donald J. Trump Presidential Library**) היא הספרייה הנשיאותית, שתנציח את שמו ואת מורשתו של נשיאה ה-45 של ארצות הברית, דונלד טראמפ.

ב-20 בינואר 2021, ביומו האחרון של טראמפ כנשיא ארצות הברית הוכרז כי תקום ספרייה נשיאותית על שמו, בדומה לקודמיו בתפקיד. אך נכון לספטמבר 2021 טרם הוכרזו תוכניות רשמיות להקמת הספרייה.

## תוכניות הבנייה
כמו בספריות נשיאותיות אחרות, יש צורך לממן ולמצוא מבנה עבור הספרייה עוד לפני שהארכיון הלאומי של ארצות הברית ייקח את הספרייה תחת חסותו.

על פי וושינגטון פוסט, בשבוע האחרון של כהונתו טראמפ ואנשיו תכננו להקים ספרייה ומוזיאון בפלורידה שתנוהל על ידי סגן ראש הסגל של הבית הלבן לשעבר, דן סקאבינו. על פי התוכנית הספרייה תוקם בעזרת מימון של כ-2 מיליארד דולר מתומכיו של הנשיא לשעבר.

## ביקורת
התייחסות נוספת של העיתון לספרייה על שמו של טראמפ הייתה כאשר מבקר האדריכלות והאומנות של העיתון, פיליפ קניקוט טען כי לא מומלץ לבנות את הספרייה מאחר שקיים חשש כי טראמפ ישתמש בספרייה על מנת להלבין ולהאדיר את תדמיתו. אך טענתו של קניקוט ספגה ביקורת ונשללה על ידי אחד מתומכיו הבולטים של טראמפ, ראש לימבו.

אתר פרודי עוד לפני האתר הרשמי של הספרייה. באתר הפרודי מתואר כי הספרייה תיחנך לצד תערוכה לזכרם של הנפטרים האמריקאים במגפת הקורונה ותכלול תערוכת נשק קבועה, בנוסף לכך תוקם במקום גלריה בה יוצגו ציוצים מחשבון הטוויטר של הנשיא לשעבר.

## קישורים חיצוניים
* 

## הערות שוליים

קטגוריה:הנצחת דונלד טראמפ
קטגוריה:ארצות הברית: מיזמים עתידיים
טראמפ, דונלד
לולה באני

**לולה באני** (באנגלית: **Lola Bunny**) היא דמות מונפשת של ארנבת, המופיעה בסדרות הסרטים המצוירים "לוני טונס" ו"מרי מלודיס" בהפקת האחים וורנר. היא הוצגה לראשונה בסרט "ספייס ג'אם" בשנת 1996, ומאז הפכה לדמות בולטת בזיכיון. לולה מאופיינת כאטרקטיבית ובעלת ביטחון עצמי, ובמיוחד בקרב ילדי שנות ה-90 נחשבה לדמות יפה ומרשימה.

## היסטוריה
### ספייס ג'אם
לולה הופיעה לראשונה "ספייס ג'אם" משנת 1996. שם היא הופיעה בתור מושא אהבתו של באגס באני. במשך הסרט הקשר הרומנטי בינה לבין באגס מתפתח כאשר הציל אותה במשחק כדורסל.

בשנת 2021, לולה חזרה לסרט ההמשך "ספייס ג'אם: אגדה חדשה", שם המראה שלה היה יותר מעודכן.

### המופע של הלוני טונס
בסדרת האנימציה "המופע של הלוני טונס" לולה הוצגה כארנבת היפראקטיבית טיפשה, מדברת במהירות בין אם מקשיבים לה או לא ונוטה להסיק מסקנות שגויות ולספר סיפורים ארוכים ולא קשורים. מאוהבת בבאגס ונוהגת לקרוא לו "באן-באן". יש לה הורים בשם וולטר ופטרישיה.

### הופעות נוספות
לולה הופיעה בסרט הווידאו "טוויטי מסביב לעולם" בתור כתבת חדשות, והיא הופיעה בסרט הווידאו "לוני טונס: ארנב במנוסה". היא הופיעה בסדרות הטלוויזיה "בייבי לוני טונס" בתור גרסה ילדותית שלה. ב"באגס באני והבנאים" בתור אחת מצוות הבנייה של באגס באני, שבכל פרק יש לה תמיד איזו בדיחת קרש. בנוסף, ב"לוניברסיטת טייני טון" היא משמשת בתור הטבחית של הלוניברסיטה.

## דיבוב
לולה דובבה במקור על ידי קת' סוסי בסרטים "ספייס ג'אם" ו"טוויטי מסביב לעולם" ובסדרת הטלוויזיה "באגס באני וחברים". בסדרה "המופע של הלוני טונס" היא דובבה על ידי קריסטן ויג, בסדרה "בייבי לוני טונס" היא דובבה על ידיבריט מקיליפ, בסרט הווידאו "לוני טונס: ארנב במנוסה" היא דובבה על ידי רייצ'ל רמרס ובסרט "ספייס ג'אם: אגדה חדשה" היא דובבה על ידי זנדאיה.

### מדבבות ישראליות
* תמי צוברי - ספייס ג'אם, טוויטי מסביב לעולם
* הדר שחף-מעיין - המופע של הלוני טונס, בייבי לוני טונס, באגס באני והבנאים
* רונה בקרמן - המופע של הלוני טונס
* בל וענונו - ספייס ג'אם: אגדה חדשה

## קישורים חיצוניים

קטגוריה:דמויות לוני טונס
קטגוריה:ארנבים בדיוניים
קטגוריה:ספייס ג'אם
ליכאדה (כפר)

**ליכאדה** (ביוונית: **Λιχάδα**) הוא כפר וקהילה לשעבר באוויה שביוון. הכפר ממוקם על מורדות הר ליכאדה. מאז רפורמת השלטון המקומי בשנת 2011 הוא חלק מהעירייה איסטיה-איידיפסוס, ומהווה יחידה מוניציפלית בתוכה. שטח היחידה המוניציפלית הוא 39.891 קמ"ר.

בשנת 2011 האוכלוסייה מנתה 181 בכפר ו-1,122 עבור כלל הקהילות, הכוללת את הכפרים אגיוס ג'ורג'יוס, וסילינה, גרגולימאנו, קאבוס, קוקיניאס והאיים הלא מיושבים מונוליה וסטרונגילי. ליכאדה ממוקמת בקצה המערבי של יובואה. 10 ק"מ צפונית לאגיוס קונסטנטינוס, 16 ק"מ מערבית לאיידיפסוס, 37 ק"מ ממזרח ללאמיה ו-75 ק"מ צפונית מערבית לכלקיס. לליכאדה נגרם נזק משריפות היערות ביוון ב-2007.

## אוכלוסייה

## קישורים חיצוניים

* Lichada (קהילה) בדפי נסיעות GTP
* ליכאדה (עיירה) בדפי הנסיעות של GTP

## הערות שוליים

קטגוריה:יוון: כפרים
ז'יזלה

**ז'יזלה ליאדו קאנובס** (בקטלאנית: **Gisela Lladó Cánovas**; נולדה ב-1 בינואר 1979), הידועה בשם הבמה **ז'יזלה**, היא זמרת פופ ושחקנית ספרדייה. קאנובס נולדה בברצלונה, שבחבל קטלוניה בספרד, ולמדה עיתונאות באוניברסיטה האוטונומית של ברצלונה. הגיעה למקום השמיני במהדורה הספרדית הראשונה של Operesion Trionfo, בשנת 2001. ייצגה את אנדורה באירוויזיון 2008 בבלגרד, סרביה.

## אירוויזיון 2008
250px|ממוזער|שמאל|ז'יזלה ולהקתה באירוויזיון
ז'יזלה אושרה כנציגת אנדורה להופיע באירוויזיון 2008, עם השיר "Casanova". היא התחרתה בחצי הגמר הראשון ב-20 במאי 2008, אך סיימה במקום ה-16 מתוך 19 עם 22 נקודות, ולא הצליחה להעפיל לגמר. למרות זאת, היא המשיכה להצליח במצעדי המוזיקה והגיעה למקום השני בספרד.

## תיאטרון מוזיקלי
* 2002-2003 – פיטר פן, מחזמר
* 2004-2006 – המבול שמגיע
* 2007-2008 – יערות פנים-יבשתיים
* 2008-2009 – אלומה
* 2009-2010 – גריז
* 2010-2011 – 40 ראשי: המחזמר
* 2011-2013 – היה היה פעם המחזמר / עולם קסום / הממלכה הקסומה
* 2012-2013 – הלילה אני לא בשביל אף אחד
* 2013-היום – גיזלה וספר הקסמים
* 2017 – לה בלה הלנה
* 2017 – לילה של מחזות זמר

## דיסקוגרפיה
**אלבומים**

**סינגלים**

## קישורים חיצוניים

* 

קטגוריה:זמרות ספרדיות
קטגוריה:שחקניות ספרדיות
קטגוריה:משתתפי אירוויזיון 2008
קטגוריה:נציגי אנדורה באירוויזיון
קטגוריה:זוכי פרס ברברה דקס
קטגוריה:ספרדיות שנולדו ב-1979
קטגוריה:ספרדים שנולדו ב-1979
Ya nauchu tebya (I'll Teach You)

"**Ya nauchu tebya (I'll Teach You)**" הוא שיר של הלהקה הבלארוסית, גלסי זמסטה, שאמור היה לייצג את בלארוס באירוויזיון 2021 שהתקיים ברוטרדם, הולנד, אך נפסל בשל אופיו הפוליטי.

## באירוויזיון
### בחירה פנימית
ב-9 במרץ 2021, רשות השידור הבלארוסית, BTRC, אישרה כי גלסי זמסטה תייצג את בלארוס באירוויזיון 2021 עם השיר "Ya nauchu tebya (I'll Teach You)". אף על פי שאמנים רבים שהשתתפו במקור באירוויזיון 2020 שבוטלה חזרו לאירוויזיון 2021, רשות השידור הבלארוסית, BTRC, אישרה בספטמבר 2020 כי הם יסרבו שהלהקה הבלארוסית, ואל, תייצג אותה בשנית בשל תמיכתה בההפגנות שהתרחשו בה, בטענה כי ללהקה "לא היה מצפון".

### מחלוקת
השיר עורר תגובה שלילית בתוקף מצד קהילת אוהדי האירוויזיון. תוך מספר שעות משחרורו, החלה עצומה של Change.org  שביקשה לפסול את השתתפות בלארוס באירוויזיון 2021 עקב מילים שהתפרשו כ-"דיכוי פוליטי ועבדות". העצומה נחתמה על ידי למעלה מאלף איש ב-12 שעות. מאוחר יותר באותו יום, שוודיה ביטלה את מקומה של בלארוס בחבר המושבעים בגמר המלודיפסטיבלן, וביקשה מבריטניה שתחליף אותה. מספר אתרי חדשות, העוסקים באירוויזיון, הצהירו כי יפסיקו לתת סיקורים הקשורים לשיר או למדינה עצמה. יום אחרי הוצאת השיר, איגוד השידור האירופי הודיע כי השיר לא פועל לפי כללי התחרות, בשל האופי הפוליטי של השיר. לאחר מכן, ניתנה לרשות השידור הבלארוסית, BTRC, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. באם הרשות השידור הבלארוסית, BTRC, לא תעשה זאת, היא תפסל מהתחרות. ב-26 במרץ 2021, רשות השידור הבלארוסית הודיעה שלא תשתתף בתחרות השנה, זאת לאחר שבמקור הודיעה כי תבחר שיר חדש, אך גם הוא נפסל עוד לפני שפורסם, כיוון שגם בו נכלל אופי פוליטי מובהק. במאי 2021 הודיעה רשות השידור הבלארוסית BTRC כי לא תשדר את התחרות.

## קישורים חיצוניים

## הערות שוליים

קטגוריה:שירים ברוסית
קטגוריה:מחלוקות במוזיקה
סקודה קודיאק

**סקודה קודיאק** (באנגלית: **Skoda Kodiaq**) היא קרוסאובר (SUV) בעלת חמישה או שבעה מקומות, שמיוצרת על ידי סקודה משנת 2017. היא הוצגה לראשונה בשנת 2016 בתערוכת ברלין והגיעה לישראל בשנת 2017. הקודיאק הוכרזה כרכב השנה לשנת 2020 בקטגוריית רכבי שטח פנאי על ידי מגזין אוטו.

היא נקראת על שם האי והיישוב קודיאק הנמצא באלסקה.

## מפרט טכני
הקודיאק מכילה מנוע טורבו בנזין I4 צילנדרים בנפח 1.4 ליטרים המספק כ-150 כוחות סוס בין 5000 ל-6000 סיבובים לדקה. תיבת הילוכים אוטומטית רובוטית דו מצמדית בעלת שישה הילוכים. המכונית מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 190 קילומטרים לשעה.

## גרסאות
מלבד הגרסה הבסיסית, במהלך השנים ייצרה החברה 4 גרסאות נוספות. **"סקודה קודיאק סקואט"** שהוצגה עם שתי אפשרויות למנועים: אחד מנוע טורבו בנזין בנפח 1.4 או 2.0 ליטרים בהספק בין 140 ל-180 כוחות סוס והשני הוא מנוע טורבו דיזל בנפח 2.0 ליטרים המספק כ-150 או 190 כ"ס. הסקואט הוצגה בתערוכת ז'נבה בשנת 2017. הדגם השני הוא **"סקודה קודיאק ספורטליין"** הכוללת מנוע טורבו בנזין בנפח 1.4 ליטרים המספק כ-148 כוחות סוס. הספורטליין הוצגה בתערוכת ז'נבה בשנת 2017. הדגם השלישי הוא **"סקודה קודיאק RS"**, גרסת הספורט לקודיאק הכוללת מנוע דיזל טווין טורבו בנפח 2.0 ליטרים המספק כ-240 כוחות סוס. המכונית מאיצה מ-0 ל-100 קילומטרים לשעה בתוך 7.0 שניות ומגיעה למהירות מרבית של 220 קילומטרים לשעה. ה-RS הוצגה בתערוכת ז'נבה בשנת 2018. הדגם הרביעי, **"סקודה קודיאק GT"**, יוצרה כגרסת קופה המיועדת לסין. ה-GT כוללת מנוע טורבו בנזין בנפח 2.0 ליטר המספק בין 180 ל-220 כוחות סוס. ה-GT הוצגה בשנת 2018 בסין.

## מתיחת פנים 2021
ב-13 באפריל 2021 הציגה סקודה מתיחת פנים לקודיאק הכוללת עיצוב חיצוני חדיש שדרוג תא הנוסעים והאבזור ומערכת מולטימדיה חדשה. בתחום המנועים והתיבות ישנה אפשרות לקבל את הרכב עם תיבת הילוכים ידנית.ב-14 באפריל 2021 חשפה סקודה את מתיחת הפנים לגרסת ה-RS, הכוללת החלפת מנוע הדיזל המספק כ-240 כוחות סוס במנוע בנזין המספק כ-245 כוחות סוס ועיצוב חיצוני ופנימי חדש ושדרוג האבזור.

מתיחת הפנים הגיעה לישראל באוגוסט 2021.

בשנת 2024 הוצגה מתיחת פנים נוספת ובה מנוע היברידי ובה מנוע 1.5 ליטר בתוספת מערכת היברידית להספק משולב של 204 כ"ס אך בו 5 מקומות בלבד ולכן ספק האם יגיע לישראל.https://wheel.co.il/טעימה-מהעולם-החשמלי-נחשף-סקודה-קודיאק/

## גלריה

קובץ:2018 Skoda Kodiaq Scout TDi SCR 4X4 2.0 Front.jpg|קודיאק סקואט
קובץ:Škoda Kodiaq SportLine at Legendy 2018 in Prague.jpg|קודיאק ספורטליין
קובץ:Paris Motor Show 2018, Paris (1Y7A1215).jpg|קודיאק RS
קובץ:Škoda Kodiaq GT 02 China 2019-03-25.jpg|קודיאק GT


## קישורים חיצוניים

* 

## הערות שוליים

קודיאק
קטגוריה:מכוניות קופה
קטגוריה:קרוסאובר
קטגוריה:מכוניות ספורט
קטגוריה:דגמי מכוניות שהושקו ב-2017
קטגוריה:כלי רכב המיוצרים בצ'כיה
קטגוריה:כלי רכב המיוצרים בסין
קטגוריה:כלי רכב המיוצרים בהודו
קטגוריה:כלי רכב המיוצרים ברוסיה
קטגוריה:כלי רכב המיוצרים באוקראינה
כוח רעם (סרט)

**כוח רעם** (באנגלית: **Thunder Force**) הוא סרט קומדיה וגיבורי על אמריקאי, שכתב וביים בן פלקון, בכיכובם של מליסה מקארתי, אוקטביה ספנסר, ג'ייסון בייטמן, בובי קנאבלי, פום קלמנטיף, קווין דאן ומליסה לאו. הסרט עלה לשידור בכל הפלטפורמות של נטפליקס ב-9 באפריל 2021.

## עלילה
בעולם שבו נבלי-על מטילים אימה על כולם, אישה אחת מפתחת נוסחה להענקת כוחות-על לאנשים רגילים. אך כאשר המדענית אמילי סטנטון (אוקטביה ספנסר) מזריקה את החומר בטעות לחברתה הטובה והמנוכרת לידיה (מליסה מקארתי) ומעניקה לה יכולות מדהימות, שתי הנשים חייבות להפוך לצוות גיבורי העל הראשון. כעת, על "כוח הרעם" להילחם באויבים בעלי כוחות-על כדי להציל את שיקגו מציפורניו של נבל המכונה "המלך" (בובי קנאבלי).

## שחקנים ודמויות
* מליסה מקארתי בתפקיד לידיה
* אוקטביה ספנסר בתפקיד אמילי סטנטון
* ג'ייסון בייטמן בתפקיד סרטן
* בובי קנאבלי בתפקיד המלך
* פום קלמנטיף
* קווין דון
* מליסה לאו
* מליסה פונציו בתפקיד רייצ'ל גונזלס
* בן פלקון
* טייר ג'קסון ויליאמס

## הפקה
ב-29 במרץ 2019 דווח כי נטפליקס הזמינה סרט קומדיה של גיבורי-על שכותרתו "כוח הרעם" שייכתב ויבוים על ידי בן פלקון, עם מליסה מקארתי ואוקטביה ספנסר בתפקידים ראשיים.

### צילומים
הצילומים הראשיים החלו ב-25 בספטמבר 2019 באטלנטה, ג'ורג'יה והושלמו ב-10 בדצמבר 2019.

## קישורים חיצוניים

#### ביקורות
* 
* 
* 
* 

## הערות שוליים

קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי 2021
קטגוריה:סרטי גיבורי-על
קטגוריה:נטפליקס: סרטים
קוטי קלארק

**קוטי קלארק** הוא כדורסלן אמריקאי, המשחק בבני הרצליה מליגת ווינר סל ומהליגה הבלקנית.

## קריירה
לאחר שלא נבחר בדראפט 2014 חתם קלארק בהפועל גליל עליון שם העמיד ממוצעים של: 19.0 נקודות, 9.4 ריבאונדים, 3.6 אסיסטים ו-1.5 חטיפות, קלארק הוביל את גליל עליון לחצי גמר הלאומית.

ב-25 בספטמבר 2015 חתם קלארק בבוסטון סלטיקס אך עזב את הקבוצה לטובת קבוצת ליגת הפיתוח מיין רד קלאוס (קבוצת הבת של בוסטון סלטיקס). ב-12 בנובמבר 2015 ערך את הופעת הבכורה שלו, במשחק קלע חמש נקודות בהפסד קבוצתו: 105-103 לוסטצ'סטר ניקס (קבוצת הבת של ניו יורק ניקס).

ב-7 במרץ 2016 חתם קלארק על חוזה עם בוסטון סלטיקס למשך 10 ימים. קלארק ערך את הופעת הבכורה שלו ב-15 במרץ, באותו משחק הוא קלע 3 נקודות וקטף ריבאונד בשלוש דקות באותו משחק הפסידו הסלטיקס 98–103 לאינדיאנה פייסרס.

ב-30 באפריל 2016 חתם קלארק בקפיטנס דה ארסיבו מפוארטו ריקו, ב-2 במאי ערך את הופעת הבכורה שלו בניצחון קבוצתו 102–65 על אינדיוס דה מייגואז קלארק באותו משחק תרם 14 נקודות.

ב-23 ביולי 2016 חתם קלארק באוניקס קאזאן מליגת ה-VTB והיורוקאפ. בסוף אותה עונה קלארק חזר לקדנציה שנייה בקפיטנס דה ארסיבו.

ב-20 ביוני 2017 חתם באוטודור סראטוב הרוסית מה-VTB עד לסיום העונה.

ב-30 במאי 2018 חתם קלארק בבודוצ'נוסט פודגוריצה מליגת העל המונטנגרית, הליגה האדריאטית והיורוליג.

ב-9 בספטמבר 2019 חתם קלארק באסטנה מליגת העל הקזחית וה-VTB.

ב-23 ביולי 2020 חתם קלארק בבני הרצליה מליגת ווינר שם ממעמיד ממוצעים של: 20.1 נקודות, 7.8 ריבאונדים ו-5.5 אסיסטים בממוצע למשחק. במחזור ה-24 קלארק שבר שיא קריירה של 37 נקודות בניצחון קבוצתו 80–104 על עירוני נהריה.

## קישורים חיצוניים

* קוטי קלארק, ברשת החברתית טוויטר
* דף השחקן, באתר של מנהלת ליגת העל

קטגוריה:כדורסלני הפועל גליל עליון
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני אוניקס קאזאן
קטגוריה::בוגרי אוניברסיטת ארקנסו
קטגוריה:אמריקאים שנולדו ב-1992
בעיית שנת 1900

**בעיית שנת 1900** (באנגלית: **Year 1900 problem**) נוגעת לפרשנות שגויה של שנים שנרשמות בשתי הספרות האחרונות בלבד, והאם הן התרחשו לפני שנת 1900 או אחריה. בניגוד לבאג 2000, היא אינה קשורה לתוכנות מחשב בלבד, מכיוון שהבעיה הייתה קיימת לפני שהמחשבים האלקטרוניים התקיימו, וגם צצה במערכות ידניות.

הנושא הנפוץ ביותר שהועלה על ידי שנת 1900 נוגע לגיליהם של אנשים. לעיתים קרובות, שנת הלידה של האדם נרשמה בשתי ספרות בלבד, מתוך הנחה שלא חשוב בדיוק בן כמה אדם, או שאיש אינו חי יותר ממאה שנים. במספר מדינות, במיוחד באירופה, הוצג מספר זיהוי לאומי (לעיתים קרובות בשנות ה-50), כולל מידע דו ספרתי על שנת הלידה.

תופעת הלוואי הלא רצויה הגדולה ביותר מכך היא שלפעמים חושבים שאנשים בני 100 ומעלה הם ילדים צעירים או במקרים מסוימים, שחושבים שילדים צעירים הם מבוגרים.

בעת הטיפול בבאג 2000 ננקטו לפעמים אמצעים להימנע או לתקן זאת: שינוי מספר הזיהוי הלאומי, למשל. לדוגמה, השנה נרשמת רק עם שתי ספרות במספר אזרחי ייחודי בולגרי; עם זאת, פתרון לבעיה זאת היה מוכן כבר עם הקמת המערכת בשנת 1975: נוסף 20 למספר החודש עבור אדם שנולד לפני 1900 ו-40 עבור ילידי שנת 2000 או אחריו.

## מיקרוסופט אקסל
[ממוזער|29 בפברואר 1900 בגרסה ה[פולנית של מיקרוסופט אקסל עבור Microsoft Windows]]
מיקרוסופט אקסל (המשתמש במערכת התאריכים המוגדרת כברירת מחדל של 1900) אינו יכול להציג תאריכים לפני שנת 1900, אם כי הדבר אינו נובע מכך שמספר שלם דו ספרתי משמש לייצוג השנה: אקסל משתמש במספר נקודה צפה כדי לאחסן תאריכים ושעות. המספר 1.0 מייצג את 1 בינואר 1900 במערכת התאריכים 1900 או את 1 בינואר 1904 במערכת התאריכים 1904 והיה ברירת המחדל עבור מקינטוש לפני אקסל 2016. מספרים קטנים יותר מכך מוצגים כשגיאת `#VALUE!`.

לצורך תאימות עם לוטוס 1-2-3, מערכת התאריכים של 1900 מקבלת באופן שגוי את התאריך 29 בפברואר 1900, אולם 1900 לא הייתה שנה מעוברת.

## ראו גם
* זמן מערכת

## הערות שוליים

קטגוריה:1900
קטגוריה:באגים
קטגוריה:באגים הקשורים לשעה ותאריך
הדום הקרח גאווין

**הדום הקרח גאווין** (באנגלית: **Gavin Ice Piedmont**) הוא הדום קרח (קרחון הדום), בחצי האי טריניטי, בארץ גרהאם, שבאנטארקטיקה.

אורכו של הדום הקרח 30 קילומטרים; ורוחבו של הדום הקרח בין 6 ל-11 קילומטרים.

ההדום משתרע בין מפרץ שארקו ועד קרחון ראסל המערבי.

קרחון פטוס נשפך אל הדום הקרח גאווין בין גבעת פוינטר וכיפת טינסל.

## היסטוריה
### גילוי ומיפוי הקרחון

חצי האי טריניטי כולו (ובו גם הדום הקרח), צולמו מהאוויר על ידי משלחת הסקר האווירי של שטחי חסות איי פוקלנד, אשר חקרה את אנטארקטיקה בעונת המחקר (הקיץ האנטארקטי) 1956–1957

הקרחון מופה על ידי סקר שטחי חסות איי פוקלנד, בהתבסס על סקרים על הקרקע שנערכו על ידי סקר שטחי חסות איי פוקלנד בעונת המחקר (הקיץ האנטארקטי) 1960–1961, ובהתבסס על תצלומי האוויר.

### מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.

הדום הקרח נקרא על שמו של כריסטופר ברייסווייט גאווין-רובינסון (Christopher Braithwaite Gavin-Robinson), שהיה טייס במשלחת הסקר האווירי של שטחי חסות איי פוקלנד, אשר חקרה את אנטארקטיקה בעונת המחקר (הקיץ האנטארקטי) 1956 - 1957.

## לקריאה נוספת

• Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, **[https://books.google.co.il/books?id=U1DuAAAAMAAJ&pg=PA29&lpg=PA29&dq=%22Gavin+Ice+Piedmont%22&source=bl&ots=so1ca6We3b&sig=ACfU3U0_QS9w0ejJRRblIYTYbj6Gx0OtSg&hl=en&sa=X&ved=2ahUKEwjU7ZmChaTvAhUKilwKHTr9AJMQ6AEwB3oECAcQAw#v=onepage&q=%22Gavin%20Ice%20Piedmont%22&f=false Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001]**, P 29

## קישורים חיצוניים
* הדום הקרח גאווין באתר הסקר הגאולוגי של ארצות הברית
* הדום הקרח גאווין באתר הגאזט האנטארקטי של ממשלת אוסטרליה
* הדום הקרח גאווין באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הדום הקרח גאווין
* מפת חצי האי טריניטי, ואיי שטלנד הדרומיים

## הערות שוליים

גאווין
גאווין
חופת מטען

הגשושית Solar Dynamics Observatory בין חופות המטען בשלב האינטגרציה למשגר|ממוזער|שמאל
**חופת מטען** היא כיסוי אווירודינמי, הנמצא בראש משגרים ומשמש להגנה על המטען המשוגר (לוויינים, גשושיות). החופה נועדה להגן מפני לחץ דינמי וחימום הנוצר כתוצאה מחיכוך האוויר. לאחר הגעה למסלול, בשלב האחרון של המשגר, החופה, אשר מחולקת בדרך כלל לשני חצאים, נפרדת ונופלת לקראת שחרור המטען.

במסלול לווייני נמוך החופה יכולה ליפול בחזרה לכדור הארץ, והחלקים יכולים להיות מושמדים באטמוספירה או לשרוד את הנפילה וליפול בקרקע או באוקיינוס. החל מגובה 600 ק"מ, החלקים נשארים כפסולת חלל.

## שימוש חוזר
אחרי הסרת חלקי החופה, הם בדרך כלל נשרפו באטמוספירה, הושמדו עם פגיעתם באוקיינוס, או נותרו כפסולת חלל. אך ב־30 במרץ 2017 הצליחה חברת SpaceX לראשונה להשתמש מחדש בחופה בעזרת סילוני גז ומצנחים, הפעם השנייה הייתה עם שיגורו השני של הפאלקון כבד ב־25 ביוני 2019, זאת הייתה גם הפעם הראשונה ש־SpaceX הצליחה לתפוס אחד מחלקי החופה בעזרת הספינה מיס טרי. החל ממחצית 2020 לערך הפך השימוש החוזר לעניין שבשגרה. במרץ 2021 הוחלט להפסיק את השימוש ברשת ובמקום זאת לשלות את החופות ממימי האוקיינוס.

## כישלונות שיגור כתוצאה מתקלה בחופות המטען
ישנם שיגורים שנכשלו לאחר שחופת המטען לא נפרדה מהשלב הראשון או מהמשגר. במקרים כאלה הלוויין לא הצליח להשתחרר מהמשגר או שהמשגר לא הגיע למסלול המיועד כתוצאה מתוספת המסה של חופת המטען, שלא הייתה מתוכננת בשלב זה.

לדוגמה, בתוכנית ג'מיני, במשימת ג'מיני 9A, חללית ה־ATDA (Augmented Target Docking Adapter), שנועדה לבדיקת מפגש עם חללית מאוישת, שוחררה למסלול על ידי משגר אטלס SLV-3 ביוני 1966. אולם כשצוות המשימה של ג'מיני 9 ביצע את ההתקרבות למפגש הם גילו כי החופה לא נפתחה ונפרדה, ולא ניתן היה לבצע את המפגש.

בשנת 2009, הלוויין Orbiting Carbon Observatory  של נאס"א לא הגיע למסלולו. החקירה העלתה כי חופת המשג של משגר טאורוס XL לא נפרדה, מה שגרם למשקל גבוה יותר והמשגר לא הגיע למסלול הרצוי.

בשנת 2017, משגר ה־PSLV נכשל להביא למסלול את לוויין הניווט IRNSS-1H כיוון שחופת המשגר לא נפרדה. המטען שוחרר בתוך המשגר אך נתקע במגן החום.

## גלריה

קובץ:The Angry Alligator - GPN-2000-001354.jpg| במהלך משימת ג'מיני 9A אחת מחופות המטען של חללית המפגש ATDA לא שוחררו
קובץ:Payload Fairing with GSAT-6A being Integrated.jpg|חופת מטען מכסה את הלווין GSAT-6A
קובץ:Encapsulation of the two RBSP satellites in the first half of the payload fairing.jpg|שתי החלליות של משימת גשושיות לחקר חגורות ואן אלן בתוך אחד מחצאי חופת המטען של המשגר אטלס 5



## קישורים חיצוניים

## הערות שוליים

קטגוריה:משגרי לוויינים וחלליות
מירוסלאב נמץ

**מירוסלאב נמץ** (בסלובקית: **Miroslav Nemec**; נולד ב-26 בספטמבר 1971) הוא כדורגלן עבר סלובקי ששיחק בעמדת החלוץ.

## קריירה
נמץ התחיל את הקריירה שלו בקבוצת הנוער אגרוסטב סאסווה, אליה הצטרף בגיל 12. כאשר התגייס לצבא הצ'כוסלובקי הצטרף לקבוצת המילואים של דוקלה באנסקה ביסטריצה, ולאחר שסיים אותו הצטרף לסלצה מהליגה השלישית. בהמשך הקריירה שלו, שיחק בטאטרן פרשוב, מ.פ.ק. קושיצה, דאק 1904 דונאיסקה סטרדה, מ.ס. אשדוד, מ.ש.ק. ז'ילינה, מטאדור פושצ'וב, אטיראו ואקיבסטוזץ.

לאחר שפרש מכדורגל בשנת , הצטרף לצוות המקצועי של מ.ש.ק. ז'ילינה כעוזר מאמן ושימש בתפקיד זה כ-9 שנים. במקביל לתפקידו כעוזר מאמן במועדון, שימש כמאמן קבוצת המילואים וקבוצת הנוער. באוקטובר , מונה למאמן טפליצ'קה נאד ואהום. בהמשך, אימן בפרידק-מיסטק, טלן וישן וניטרה.

## קישורים חיצוניים

קטגוריה:כדורגלנים צ'כוסלובקים
קטגוריה:כדורגלנים סלובקים
קטגוריה:חלוצי כדורגל צ'כוסלובקים
קטגוריה:חלוצי כדורגל סלובקים
קטגוריה:באנסקה ביסטריצה: כדורגלנים
קטגוריה:כדורגלני מ.פ.ק. קושיצה
קטגוריה:כדורגלני דאק 1904 דונאיסקה סטרדה
קטגוריה:כדורגלני מועדון ספורט אשדוד
קטגוריה:כדורגלני מ.ש.ק. ז'ילינה
קטגוריה:כדורגלני אטיראו
קטגוריה:כדורגלנים זרים בישראל
קטגוריה:ספורטאים סלובקים בישראל
קטגוריה:ספורטאים זרים בקזחסטן
קטגוריה:מאמני כדורגל סלובקים
קטגוריה:סלובקים שנולדו ב-1971
יחסי ברזיל–סרביה

[ממוזער|שגרירות ברזיל ב[בלגרד]]
**יחסי ברזיל–סרביה** הם היחסים הדיפלומטיים בין הרפובליקה הפדרלית של ברזיל לרפובליקה של סרביה. היחסים כוננו לראשונה בשנת 1946 בין ברזיל לרפובליקה הפדרלית הסוציאליסטית של יוגוסלביה. ברזיל לא מכירה בקוסובו כמדינה עצמאית, והודיעה שאין בכוונתה לעשות כן ללא הסכמה של סרביה.

## ביקורים רמי דרג

*בשנת 2008 ובשנת 2012, שר החוץ של סרביה, ווק ירמיץ'  ביקר בברזיל במטרה לקבל תמיכה במאבק מול עצמאותה של קוסובו.
*ביוני 2010 שר החוץ דאז של ברזיל סלסו אמורים  ביקר בסרביה.

## סחר
ברזיל היא שותפה מסחרית העיקרית של סרביה באמריקה הדרומית. בשנת 2011 הייצוא הוערך ב-4.3 מיליון אירו והיבוא ב-69.7 מיליון אירו.

## עמדתה של ברזיל בעניין עצמאותה של קוסובו
בפברואר 2008 ממשלת ברזיל פרסמה שהיא מאמינה כי צריך להמשיך לנסות לחפש פתרון לסוגיית קוסובו באמצעות משא ומתן. מאוחר יותר, שר החוץ סלסו אמורים הביע את דעתו שברזיל צריכה להמתין להחלטת מועצת הביטחון של האו"ם לפני שתגדיר את עמדתה הרשמית בנושא עצמאות קוסובו.
בספטמבר 2009 שגריר ברזיל בסרביה דנטה קואליו דה לימה אמר: "עמדתנו הבסיסית היא שאנו מכבדים את השלמות הטריטוריאלית של סרביה. אנחנו תומכים בהחלטת ועידת הביטחון של האו"ם מס' 1244, שקוסובו היא חלק מסרביה."

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הגלריה הלאומית של ויקטוריה

**הגלריה הלאומית של ויקטוריה** (באנגלית: **National Gallery of Victoria**), המוכרת גם בתור "**the NGV**", היא גלריה לאמנות שהוקמה ב-1861 במלבורן, אוסטרליה.

הגלריה הלאומית של ויקטוריה היא מוסד האמנות הגדול, הוותיק והפופולרי ביותר באוסטרליה. הגלריה מציגה אוסף עצום ומגוון של יצירות אומנות וחפצי אומנות ידועים, אוסטרליים ובין-לאומיים, ולמעלה מ-70 אלף יצירות אמנות מסביב לעולם, בהן אחת מיציקות האדם החושב של רודן, האישה הבוכה של פיקאסו, קיקי עם מסכה אפריקאית של מאן ריי ועוד.

## היסטוריה
ניו סאות' ויילס הייתה המשובה הכי עשירה של ויקטוריה ב-1851, שמלבורן היא עיר בירתה ועם שגשוג העיר התקבלו הצעות ממגוון רחב של אנשים להקמת מוזיאון במרכז העיר. ב-1859, התחייבה ממשלת ויקטוריה לתת 2,000 ליש"ט לבניית פסלים. הפסלים לאחר מכן נראו בגלריה הלאומית של ויקטוריה שנפתחה על ידי הפוליטיקאי הנרי ברקלי במאי 1861.

## קישורים חיצוניים

* 

* 

## הערות שוליים

ויקטוריה
ויקטוריה
גלריה
קטגוריה:אדריכלות מודרנית
איתמר ישראלי

**איתמר ישראלי** (נולד ב־22 במרץ 1992) הוא כדורגלן ישראלי המשחק בעמדת השוער בהפועל רמת גן גבעתיים.

## קריירה
ישראלי התחיל את הקריירה שלו במחלקת הנוער של בני יהודה. בינואר  הושאל להפועל הרצליה מליגה א' צפון. ב-30 בינואר ערך את הופעת הבכורה שלו בקבוצה בהפסד 0–4 לעירוני קריית שמונה במסגרת גביע המדינה.

ב-5 בספטמבר 2014 הושאל להפועל מורשה רמת השרון.

בקיץ  חזר לבני יהודה והשתלב בה. ב-1 בנובמבר ערך את הופעת הבכורה שלו בקבוצה ובליגת העל בפרט, בניצחון 1–2 נגד הפועל כפר סבא. ב-23 באוגוסט 2016 חתם בהפועל ראשון לציון מהליגה הלאומית.

בתחילת עונת  שב לבני יהודה ובמהלך העונה חזר ללאומית וחתם בהפועל מרמורק. בסיום העונה נשארה מרמורק בליגה הלאומית וישראלי חזר לבני יהודה.

ב-1 ביולי 2018 חתם בהפועל כפר סבא מהליגה הלאומית. הוא היה שותף לחזרה של כפר סבא לליגת העל בסיום העונה, והמשיך לעמוד בשער הקבוצה גם לאחר שעלתה לליגת העל.

ב-24 ביוני 2021 חתם במכבי חיפה למשך שנתיים. לקראת עונת 2022/23 הושאל לבית"ר ירושלים, שם צבר 18 הופעות. בסיום העונה שוחרר מהמועדון.

ב-15 בינואר 2024 חתם באיחוד בני שפרעם.ב-17 בספטמבר 2024 חתם בהפועל רמת גן גבעתיים.

## תארים
; בית"ר ירושלים
* גביע המדינה: 2022/2023
**מכבי חיפה**
* אלוף האלופים: 2021
* גביע הטוטו: 2021/2022
* אליפות: 2021/2022

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:חולון: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל נוף הגליל
קטגוריה:כדורגלני הפועל ראשון לציון
קטגוריה:כדורגלני הפועל מרמורק
קטגוריה:כדורגלני הפועל כפר סבא
קטגוריה:כדורגלני מכבי חיפה
קטגוריה:כדורגלני בית"ר ירושלים
קטגוריה:כדורגלני איחוד בני שפרעם
קטגוריה:ישראלים שנולדו ב-1992
פרס דורותי וליליאן גיש

**פרס דורותי וליליאן גיש** (באנגלית: The **Dorothy and Lillian Gish Prize**), ידוע גם כ"פרס גיש", הוא פרס שנתי, המוענק על תרומה יוצאת דופן באמנויות. זהו אחד הפרסים הכספיים הגבוהים ביותר בתחום האמנות המוענקים בארצות הברית.

הפרס קרוי על שם האחיות ליליאן גיש ודורותי גיש, שהיו שחקניות בקולנוע האילם ובתיאטרון.
שמאל|ממוזער|329x329 פיקסלים|ליליאן ודורותי גיש

## היסטוריה
פרס גיש הוענק לראשונה בשנת 1994. על פי צוואתה של ליליאן גיש, הפרס ניתן לאישה או גבר אשר "תרמו תרומה יוצאת דופן לעולם ולהבנה של המין האנושי את החיים." הוא מוענק ליוצרים בתיאטרון, בקולנוע ובסוגות אחרות באמנויות המופע.

הזוכה בפרס נבחר על ידי ועדה הכוללת יוצרים מקהילת האמנות האמריקאית, הרכב הוועדה משתנה מדי שנה. בין החברים בוועדה נכללו הבמאית מירה נאיר, המלחין אלווין סינגלטון, נשיאת המוזיאון לאמנות מודרנית אגנס גונד ועוד.

החברים בוועדה בשנה הראשונה למתן הפרס כללו את הבמאי ארתור פן, המלחין ג'ון ויליאמס, השחקנית קרול ברנט, השחקן רודי מקדואל והאדריכל יו הרדי. מבין חברי ועדה זו, פן ומקדואל הכירו את גיש באופן אישי.

## זוכים
הזוכים בפרס גיש לאורך השנים כוללים:
* 1994: פרנק גרי, אדריכל
* 1995: אינגמר ברגמן, במאי
* 1996: רוברט וילסון, במאי
* 1997: בוב דילן, זמר-יוצר
* 1998: איזבל איינדה, סופרת
* 1999: ארתור מילר, מחזאי
* 2000: מרס קנינגהם, כוריאוגרף
* 2001: ג'ניפר טיפטון, במאית תאורה
* 2002: לויד ריצ'רדס, במאי תיאטרון
* 2003: ביל ט. ג'ונס, רקדן וכוריאוגרף
* 2004: אורנט קולמן, מלחין וסקסופוניסט
* 2005: פיטר סלארס, במאי תיאטרון
* 2006: שירין נשאט, אמנית חזותית
* 2007: לורי אנדרסון, מוזיקאית
* 2008: רוברט רדפורד, שחקן
* 2009: פיט סיגר, זמר
* 2010: צ'ינואה אצ'בה, סופר ומשורר
* 2011: טרישה בראון, רקדנית וכוריאוגרפית
* 2012: אנה דיוור סמית', סופרת ושחקנית
* 2013: ספייק לי, במאי
* 2014: מאיה יינג לין, אמנית ואדריכלית
* 2015: סוזן-לורי פארקס, מחזאית
* 2016: אליזבת לקומפט, במאית תיאטרון
* 2017: מרדית מונק, מלחינה וכוריאוגרפית
* 2018: גוסטאבו דודאמל, מנצח
* 2019: וולטר הוד, אמן ומעצב
* 2020: אווה דוברני, במאית ותסריטאית
* 2021: סוניה סאנצ'ז, משוררת, סופרת ומחזאית
* 2022: ג'אוולה ווילה ג'ו זולאר, רקדנית וכוראוגרפית
* 2023: תלמה גולדן, אוצרת מוזיאון הסטודיו של הארלם

## קישורים חיצוניים
*  

## הערות שוליים

קטגוריה:ערכים שבהם תבנית בריטניקה אינה מתאימה
דורותי וליליאן גיש
דורותי וליליאן גיש
*
גלסי זמסטה

**גלסי זמסטה** (, בעברית: **הקולות של העיר**) היא להקה בלארוסית, המונה חמישה חברים. הלהקה הייתה אמורה לייצג את בלארוס באירוויזיון 2021, עם השיר "Ya nauchu tebya (I'll Teach You)", אך השיר נפסל עקב מילותיו השנויות במחלוקת. בהמשך, פרשה בלארוס מהתחרות של  אותה השנה. 

## קריירה
הלהקה הוקמה בעיר ברנוביץ', מערב בלארוס. הלהקה החלה להופיע במועדון סטאנד אפ מקומי. במהלך ההפגנות בבלארוס ב-2020, הלהקה העבירה ביקורת חריפה על המפגינים ותמכה בנשיא בלארוס, אלכסנדר לוקשנקו. כתגובה, המפלגה הדמוקרטית הבלארוסית הטיחה ביקורות על מספר שירי הלהקה המכילים תוכן הומופובי וטרנספובי.

השיר "Ya nauchu tebya (I'll Teach You)" עורר תגובות זועמות בקרב אוהדי האירוויזיון. תוך מספר שעות משחרורו, האתר "Change.org" פרסם עצומה אשר קוראת לפסול את השתתפות בלארוס באירוויזיון 2021 עקב מילים שהתפרשו כ-"דיכוי פוליטי ועבדות". העצומה נחתמה על ידי למעלה מאלף איש ב-12 שעות. מאוחר יותר באותו יום, שוודיה החליפה את מקומה של בלארוס בחבר המושבעים בגמר המלודיפסטיבלן בממלכה המאוחדת. מספר אתרי חדשות העוסקים באירוויזיון, הצהירו כי הם יפסיקו לפרסם סיקורים הקשורים לשיר או למדינה עצמה. יום אחרי הוצאת השיר, איגוד השידור האירופי הודיע כי השיר לא פועל לפי כללי התחרות בשל האופי הפוליטי של השיר. איגוד השידור האירופי ניתן לרשות השידור הבלארוסית, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. במידה ורשות השידור הבלארוסית לא תחליף את השיר, איגוד השידור האירופי יפסול את השתתפותה. ב-13 במרץ 2021, נשיא בלארוס הודיע כי רשות השידור הבלארוסית תבחר שיר חדש. לבסוף, רשות השידור הבלארוסית פרשה מן התחרות. 

## קישורים חיצוניים
* 

## הערות שוליים

קטגוריה:להקות בלארוסיות
קטגוריה:נציגי בלארוס באירוויזיון
קטגוריה:להקות שהוקמו בשנת 2020
אסטוניה באירוויזיון 2021

**[[אסטוניה באירוויזיון|אסטוניה]] השתתפה ב[[אירוויזיון 2021]]** עם השיר "The Lucky One", שבוצע על ידי הזמר האסטוני אוקו סוביסטה.

## לפני האירוויזיון
### בחירת השיר
אסטוניה בחרה את השיר באמצעות קדם בשם "Eesti Laul 2021". הקדם כלל שני חצאי גמר ב-18 וב-20 בפברואר 2021 וגמר ב-6 במרץ 2021. בשלבי חצאי הגמר השתתפו 12 שירים ומחציתם עלו לשלב הגמר. שיטת הניקוד בחצאי הגמר חולקה לשניים: בסיבוב הראשון עלו לגמר ארבעה שירים. הניקוד נקבע על ידי שילוב של הצבעות השופטים והקהל ביחס שווה של 50/50. בסיבוב השני עלו לגמר שני שירים שלא צלחו את הסיבוב הקודם. בסיבוב זה הניקוד נקבע על פי הצבעות הקהל בלבד. גם שיטת הניקוד בגמר חולקה לשני סיבובים: בסיבוב הראשון עלו שלושה שירים מתוך 12. הניקוד נקבע על ידי שילוב של הצבעות השופטים והקהל ביחס שווה של 50/50. הסיבוב השני כלל הצבעת קהל בלבד, שבעקבותיה הוכרז השיר הזוכה מבין שלושת השירים שעלו בשלב הקודם.

ב-1 בספטמבר 2020, רשות השידור האסטונית הכריזה על פתיחת ההרשמה לקדם האסטוני, שנמשכה עד 6 בנובמבר 2020. על פי חוקי הקדם, כל אמן זכאי לשלוח עד חמישה שירים בן אם הוא אזרח אסטוניה, ובין אם לא. רשות השידור האסטונית גבתה סכום של 25 אירו על שליחת שיר באסטונית לקדם, ו-75 אירו על שליחת שיר בשפה זרה. 156 הגשות התקבלו עד המועד האחרון. אוקו סוביסטה, שזכה בקדם האסטוני לאירוויזיון 2020, השתתף אוטומטית בשלב חצי הגמר, כפיצוי על ביטול התחרות באותה שנה. ב-11 וב-12 בנובמבר הוכרזו כל שאר האמנים שעלו לשלבי חצאי הגמר. בין האמנים שעלו לשלב הבא ניתן למצוא את איבו ליננה ומריה-ליס אילוס שייצגו את אסטוניה באירוויזיון 1996, קויט טומה אשר ייצג את אסטוניה ב-1998 וב-2017 ואת יורי פוטסמן שייצג את אסטוניה ב-2016.

;חצי גמר 1

;חצי גמר 2

;הגמר

## באירוויזיון
ב-20 במאי 2021, סוביסטה ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-13 עם 58 נקודות.

## הערות שוליים

2021
קטגוריה:מדינות באירוויזיון 2021
ג'יימי בלקלי

**ג'יימי אלכסנדר בלקלי** (באנגלית: **Jamie Blackley**; נולד ב-8 ביולי 1991) הוא שחקן קולנוע, טלוויזיה ותיאטרון בריטי יליד האי מאן.

## ביוגרפיה
בלקלי נולד בדאגלס, האי מאן, וגדל בלונדון, אנגליה, עם אביו מרטין, אמו מרינה ואחותו הגדולה הולי-אנה.

## קריירה
הופעתו הראשונה הייתה בהפקת התיאטרון בלונדון של המחזה "האביב מתעורר". לבלקלי היה תפקיד קטן בסרט הרפתקאות האקשן "שלגייה והצייד" משנת 2012, אך כמה מתפקידיו הקולנועיים הבולטים כוללים את מארק במותחן משנת Uwantme2killhim?" 2013", במותחן "הרשות החמישית" גם הוא משנת 2013, ובדרמה הרומנטית "אם אשאר" משנת 2014. הוא גילם את פרדי המילטון ב"The Halcyon".

במאי 2021 לוהק בלקלי לתפקיד בסדרת הטלוויזיה להיות אליזבת.

## פילמוגרפיה
### קולנוע

### טלוויזיה

### תיאטרון

### משחקי וידאו

## פרסים

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1991
ניסאן 300C

**ניסאן 300C** (באנגלית: **Nissan 300C**) היא מכונית סלון, אשר יוצרה על ידי יצרנית הרכב היפנית **[[ניסאן]]** בין השנים 1984–1987 ביפן.

## נתונים
* תצורות: מכונית סלון (4 דלתות), מכונית סטיישן (5 דלתות).
* 5 נוסעים (7 נוסעים בדגם סטיישן).
* מנוע בנזין קדמי: V6 צילינדרים, 3.0 ליטר, תוצרת "ניסאן" סדרה "Nissan VG engine"  סוג מנוע "VG30S".
* פלטפורמה: "Nissan Y30".
* תאוצה בין 0–100 היא 10.2 שניות (דגם 4 דלתות סלון, מנוע 2,960 סמ"ק המפיק 155 כ"ס).

## גלריה

קובץ:Nissan 300C.jpg | "ניסאן 300C"
קובץ:1985 Nissan 300C Automatic (15634046647).jpg | "ניסאן 300C", שנת 1985
קובץ:Nissan 300C Estate (15795553126).jpg | "ניסאן 300C" - סטיישן
קובץ:Nissan 300C estate aka Cedric Y30 registered UK August 1984 2960cc.JPG | "ניסאן 300C" - סטיישן
קובץ:Nissan 300C estate aka Cedric Y30 registered UK August 1984 2960cc moving.JPG | "ניסאן 300C" - סטיישן
קובץ:Nissan 300C Estate.jpg | "ניסאן 300C" - סטיישן


## ראו גם
* ניסאן

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1984
קטגוריה:מכוניות סלון
קטגוריה:מכוניות סטיישן
300C
קטגוריה:כלי רכב יפניים
נירקרץ'

**נירקרץ**' (בהונגרית: **Nyírkércs**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בנירקרץ' מספר התושבים נמצא בירידה. כך, בשנת 1990 היה מספר התושבים 849 ובשנת 2020 רק 787 תושבים.

## יהודי נירקרץ'
יהודים חיו בנירקרץ' בתקופות זמן שונות, רבים מתושבי הכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
אריאל דומבסל

**אריאל דומבסל** (בצרפתית: **Arielle Dombasle**; נולדה ב-27 באפריל 1953) היא שחקנית וזמרת צרפתייה ממוצא אמריקאי.

## ביוגרפיה
דומבסל נולדה בהרטפורד, קונטיקט. לאחר מות אמה ב-1964 היא עברה למקסיקו עם סביה מצד אמה, היא למדה בקונסרבטוריון בפריז ולאחר מכן החלה בפיתוח קריירת משחק במדינה, ב-1978 שיחקה בדרמה התקופתית "Perceval le Gallois" בבימויו של אריק רוהמר, שנה לאחר מכן הופיעה בסרט "טס" של רומן פולנסקי.

בשנים 1983–1984 שיחקה את "מקסין" במיני-סדרה הטלוויזיונית "תחרה", על פי ספרה של שירלי קונרן.

בשנת 1993 שיחק דומבסל בסרט הדרמה המקסיקני "*Miroslava*" לצדו של דמיאן ביצ'יר.

בשנת 1994 שיחקה בסרט "אינדיאני בעיר".

ב-2000 גילמה את אשתו של לואי השני, נסיך דה קונדה בסרט "Vatel".

ב-2001 שיחקה בסרט "Les âmes fortes" היצא על פי ספרו של ז'אן ז'יונו.

ב-2004 גילמה את אליזבת, נסיכת בוואריה בסרט טלוויזיה.

ב-2008 שיחקה בסרט ביוגרפי על חייה של פרנסואז סאגאן.

ב-2010 שיחקה בסרט "ורדים בתשלומים" של עמוס גיתאי, המבוסס על ספר מאת אלזה טריולה.

בשנת 2025 ביצעה הופעת אורח בסדרה האמריקאית "שומרי האוצרות: הדור הבא" (אנ') של רשת הטלוויזיה "TNT". 

בשנת 2026 השתתפה בסרט המוקומנטרי "The Moment" שמבוסס על רעיון מאת צ'ארלי XCX.  

כזמרת הוציאה את הסינגל הראשון שלה "Paris m'a séduit" ב-1980 ואת אלבומה הראשון "Liberta" ב-2000.

היא הייתה מספר פעמים שופטת בתחרות מיס צרפת.

### חיים אישיים
ב-1993 נישאה בשנית לברנאר-אנרי לוי.

היא צמחונית ופעלה עבור הארגון אנשים למען יחס מוסרי לבעלי חיים.

## קישורים חיצוניים

* 

קטגוריה:שחקניות קולנוע וטלוויזיה צרפתיות
קטגוריה:זמרות צרפתיות
קטגוריה:צמחוניות צרפתיות
קטגוריה:מהגרות לצרפת
קטגוריה:שחקני קולנוע וטלוויזיה צרפתים
קטגוריה:מהגרים לצרפת
קטגוריה:מהגרים מארצות הברית
קטגוריה:צרפתיות שנולדו ב-1953
קטגוריה:צרפתים שנולדו ב-1953
רוז מרי ברטון

**רוז מרי ברטון** (באנגלית: **Rose Mary Barton**: 21 באפריל 1856 – 1929) הייתה אמנית אנגלו-אירית. ציירת מים שציירה נוף, סצנות רחוב, גנים, דיוקנאות ילדים ואיורים של נוף העיר של בריטניה ואירלנד. 

## ביוגרפיה
רוז ברטון נולדה בדבלין בשנת 1856. אביה היה עורך דין מרוצ'סטאון, מחוז טיפררי, ומשפחת אמה הייתה ממחוז גאלווי. היא חונכה באופן פרטי והייתה ליברלית בענייני חברה. תחומי העניין שלה כללו רכיבה על סוסים.

היא החלה להציג את ציורי צבעי המים הרחבים שלה עם אגודת צבעי המים של אירלנד (WCSI) בשנת 1872. רוז ואחותה אמילי ביקרו בבריסל בשנת 1875, הם קיבלו שכר לימוד לציור ורישום וציור אומנות אצל האמן הצרפתי, אנרי ז'רבק. שם יחד עם חברתה הקרובה מילדרד אן באטלר היא החלה ללמוד ציור דמויות.

בשנת 1879 הצטרפה לקבוצה המקומית של החברה לאמנות יפה. לאחר מכן התאמנה בסטודיו לאמנות של פול ג'ייקוב נפטל בלונדון. רוז כמו באטלר, למדה אצל נפטל. בשנת 1882 הציגה את תמונתה על חיה שנצודה, באקדמיה המלכותית להיברניאן (RHA). בשנת 1884 הציגה באקדמיה המלכותית (RA). מאוחר יותר היא הציגה בגלריה היפנית, בגלריית דאדלי ובגלריית גרוסוונור בלונדון. בשנת 1893 היא הפכה לחברה מקורבת בחברת הציירים בצבעי מים, וזכתה לחברות מלאה בשנת 1911.

צבעי המים ונופי העיירה של ברטון התפרסמו היטב גם בדבלין וגם בלונדון. היא תרמה את איוריה לספרים משתי הערים, כולל "דבלין הציורית, העתיקה והחדשה" מאת פרנסיס פארמר, וספרה על לונדון. 

## גלריה

File:'Street Scene' by Rose Barton, watercolor, 15 by 11 cm.jpg|תמונת רחוב

File:Rose Maynard Barton - Hyde Park, May (1893).jpg|הייד פארק, 1893

File:Rose Maynard Barton - Cobbler's shop in Lancelot Plave, Knightsbridge (1916).jpg|נייטברידג'

File:Rose Maynard Barton - Marching band and crowd (1891).jpg|תזמורת צועדת


## קישורים חיצוניים

## הערות שוליים

קטגוריה:ציירות בריטיות
קטגוריה:ציירות איריות
קטגוריה:ציירים בריטים
קטגוריה:ילידות 1856
קטגוריה:בריטיות שנפטרו ב-1929
קטגוריה:בריטים שנפטרו ב-1929
לילך שובל

**לילך שובל** (נולדה ב-12 בספטמבר 1986) היא עיתונאית ישראלית. משמשת ככתבת לענייני צבא וביטחון בעיתון ישראל היום מאז הקמתו.

## ביוגרפיה
שובל נולדה בירושלים ולמדה בתיכון שליד האוניברסיטה. עם גיוסה לצה"ל שרתה ככתבת בעיתון "במחנה" וסיקרה את זרוע היבשה. לאחר כשנה בשירות, הייתה לאישה הראשונה בעיתון הצבאי שמונתה לכתבת צבאית וחברה בתא הכתבים הצבאיים, ובמהלך תפקידה סיקרה את תוכנית ההתנתקות ואת מלחמת לבנון השנייה.

בתום שירותה הצבאי מונתה לכתבת באתר האינטרנט ynet, וסיקרה את משרד החוץ וירושלים. עם הקמת ישראל היום בשנת 2007 הצטרפה לעיתון ככתבת לענייני צבא וביטחון, ונמנתה עם מייסדיו. שובל משמשת ככתבת ופרשנית ונמנית עם צוות הכותבים במוספים "ישראל השבוע" ו"שישבת". במסגרת תפקידה סיקרה את כל מבצעי צה"ל בשנים האחרונות, וביניהם מבצע עופרת יצוקה, מבצע עמוד ענן ומבצע צוק איתן.

שובל הייתה הראשונה שחשפה את האירוע בו נפצע לוחם יחידת מגלן עילי חיות ואת התנהלותו של ראש אכ"א לשעבר, מוטי אלמוז. בשנת 2021 חשפה דו"ח פנימי של הצבא המצביע על עלייה במספר ההטרדות המיניות בצה"ל.

ביוני 2021 חשפה שיחה בין תא"ל עופר וינטר לבין ידידו, חבר הכנסת נפתלי בנט, שהתקיימה ללא אישור וללא דיווח, וזאת בניגוד להוראות האוסרות על קשר ישיר בין משרתים לנבחרי ציבור. בעקבות החשיפה נרשמה לתא"ל וינטר נזיפה מהרמטכ"ל, רא"ל אביב כוכבי.

בספטמבר 2022 חשפה כי מפקד יחידת אגוז, סא"ל אפרים תהילה, שיקר בתחקיר צבאי באשר להפעלת לבנת חבלה באימון בצפון הארץ. בעקבות הפרסום החליט הרמטכ"ל להדיחו מצה"ל.

מאוקטובר 2023, בעקבות מלחמת חרבות ברזל, משמשת כפאנליסטית ב"חדשות הבוקר" בקשת 12.

בעלת תואר ראשון במשפטים מטעם האוניברסיטה העברית בירושלים ותואר שני בדיפלומטיה וביטחון מטעם אוניברסיטת תל אביב.

שובל נשואה, אם לשניים ומתגוררת בצפון ישראל.

## קישורים חיצוניים

## הערות שוליים

קטגוריה:כתבים צבאיים ישראלים
קטגוריה:סגל במחנה
קטגוריה:סגל ישראל היום
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1986
קטגוריה:ישראלים שנולדו ב-1986
מילדרד אן באטלר

**מילדרד אן באטלר** (באנגלית: **Mildred Anne Butler**: 11 בינואר 1858 - 11 באוקטובר 1941) הייתה אמנית אירית, שעבדה בצבעי מים ושמן בנושאי נוף, ז'אנר ובעלי חיים.

## חיים
מילדרד אן נולדה בשנת 1858 בקילמוררי, ליד תומסטאון והייתה בתו הצעירה של קפטן הנרי באטלר, נכדו של אדמונד באטלר, ויסקונט מונטגרט ה-11. הידע על חייה ושיטות עבודתה של באטלר מבוסס כמעט לחלוטין על ציוריה עצמם ועל יומניה, שנשמרו במשך רוב השנים בין 1892 ל-1938.

אביה, הנרי באטלר, היה אמן חובב שהעדיף נושאים מהטבע שנתקל בהם במסעותיו, בפרט צמחים ובעלי חיים אקזוטיים. באטלר בילתה את מרבית חייה בבית המשפחה בקילמוררי ובנסיעות תכופות לאנגליה וליבשת. היא המשיכה לצייר עד שנות השלושים של המאה העשרים, אז הפסיקה לצייר בגלל דלקת פרקים ונפטרה בשנת 1941, בת 83. 

## קריירה
ממוזער|302x302 פיקסלים|מרי באטלר, מנוחה, 1889
אביה עודד אותה לצייר בצעירותה, אך הכשרתה האמנותית החלה בלונדון בסוף שנות ה-80 של המאה ה-19 עם צבעי המים אצל פול ג'ייקוב נפטל, שאותו בחרה בזכות הבנתה בצבעי מים. באטלר כמו חברתה רוז מרי ברטון, שלמדה גם היא אצל נפטל, לא פעלה לפי בחירת הנוף שלו, במקום זאת היא התמסרה לציור בקר, ציפורים וגני פרחים. היא המשיכה את לימודיה בבית הספר לאמנות בווסטמינסטר אצל ויליאם פרנק קלדרון(אנ') שהתמחה בציור בעלי חיים ובהמשך פתח בית ספר לציור בעלי חיים. בבית הספר של פרנק קלדרון היא למדה את נושא הפרות, ועבודה זו נבחרה לתצוגה באקדמיה המלכותית. 
ממוזער|220x220 פיקסלים|מילדרד באטלר, כביסת בוקר, 1896
בסוף שנות העשרים לחייה, ביקרה באטלר ביקורים שנתיים ביבשת עד לפרוץ המלחמה. היא נסעה לצרפת, בלגיה, שווייץ ואיטליה. בפריז למדה רישום, רישום דמויות. בעת ששהתה בפריז היא נקשרה לאסכולת ניולין והמשיכה לבלות את הקיץ של 1894 ו-1895 בניולין בקורנוול. ניולין באותה תקופה היה המרכז לקבוצת אמנים שהתעניינה בנושאים רחבים, ורבים מהם למדו בעבר בצרפת. היא צורפה לבית הספר בניולין, ולסטודיו של נורמן גרסטין לצד בני דורם כמו וולטר אוסבורן וסר ג'ון לאוורי.

באטלר הציגה ללא הרף לאורך הקריירה שלה והוכיחה את עצמה כאשת עסקים מצליחה המסוגלת לשווק את צבעי המים שלה בהצלחה עם פטרונים כמו לואי הרביעי, הדוכס הגדול של הסן. היא הייתה חברה באגודת האמניות. היא הייתה אחת מתשעת האקדמאים הראשונים שנבחרו על ידי האקדמיה לאומנויות באולסטר בשנת 1930. היא קיבלה חברות מלאה בחברה המלכותית לצבעי מים בשנת 1937, לאחר שהייתה חברת עמית מאז 1896.

באטלר ציירה בשמן ובצבעי מים נושאי נוף, ז'אנר ובעלי חיים. מגוון עבודותיה נשלט על ידי נושא הטבע ונושאיה שיקפו סצנות ביתיות סביב ביתה בקילמוררי. ביתה של באטלר היווה מקור השראה עצום לאורך חייה, גינתו וסביבתה, סיפקו נושאים לרבים מציוריה, שכללו לעיתים קרובות את הגנים שמסביב, המרעה וטבע.

היא השיגה הצלחה בחייה והציגה בגלריות מרכזיות באירלנד ובאנגליה.

## קישורים חיצוניים

## הערות שוליים

קטגוריה:ציירות איריות
קטגוריה:ילידות 1858
קטגוריה:נפטרות ב-1941
וולן

**וֶולֶן חברת הנדסה** (באנגלית: **Whelen Engineering Company**) היא תאגיד אמריקאי, המתכנן ומייצר ציוד אזהרה אודיו וויזואלי לתעשיות רכב, תעופה ולתעשיית ההודעות ההמוניות ברחבי העולם. וולן, שנוסדה בשנת 1952, הפכה לספקית של נורות אזהרה, תאורה לבנה, סירנות ובקרים. מוצרי וולן מתוכננים, מיוצרים ומורכבים בשני מתקנים מרכזיים, בצ'סטר ובצ'ארלסטאון ניו המפשייר.

## חטיבות
וולן מחולקת לארבע חטיבות, ויש לה חברה בת בשם **Whelen Motorsports**.

ארבע חטיבות החברה הן:
# **חטיבת הרכב** – מספק סרגלי תאורה, פנסי תאורה, ערכות פלטה, תיבות צפירה ומערכות אזהרה ציבוריות אחרות להתקנה ברכבים או בתוך הרכב, צפירות מסתובבות ומערכות התראה לסטודנטים עם יכולת שידור קול.
# **החטיבה התעשייתית** – מספקת חומרת התרעה ציבורית לקהל לקוחות בפורום מפעלים תעשייתיים.
# **אגף התעופה** – מספק ציוד התרעה במיוחד לשימוש בתאורה מכוונת של מטוסים או שדות תעופה ועוד.
# **חטיבת מוצרי ההודעות ההמוניות** – מספק חומרה להודעה המונית, כגון צפירות רב כיווניות (צפירות "פשיטת אוויר"), צפירות מסתובבות ומערכות התראה לסטודנטים עם יכולת שידור קול.

## וולן הורנט
**Whelen Hornet** היא מערכת אזעקה אלקטרונית. היא הוצגה בשנת 1995. המערכת מכילה רמקול יחיד של 400 וואט. היא מערכת האזעקה הקטנה ביותר של וולן המיועדת לשטח פתוח. הצפירה יכולה להשמיע שישה אותות, בדיוק כמו רוב הצפירות האחרות המיוצרות על ידי וולן, אולם יכולותיה אינן מגיעות לרמת סדרת הסירנות WPS-2900 ו-WPS-4000. וולן ייצרה גם את ה-WPS-3016. בעבר צופרי החברה מסדרת WPS 2700 ו-WPS 2800 יובאו לישראל והותקנו לאחר מלחמת המפרץ כדי לספק כיסויי התרעה במקומות שבהם הצופרים הפניאומטיים לא נשמעו היטב לרבות במושבים וקיבוצים.

## אמבולנסים בישראל
באמבולנסים של מגן דוד אדום, הלבנים והאט"נים, משתמשים בסירנות של וולן מסוג 295SDA1.

## קישורים חיצוניים

* 

## הערות שוליים

קטגוריה:תעופה אזרחית
קטגוריה:הגנה אזרחית
קטגוריה:אבטחה
Ain't No Sunshine

"**Ain't No Sunshine**" (מילולית: **אין אור שמש**) הוא סינגל מאת הזמר-יוצר האמריקאי ביל וית'רס, שהופיע לראשונה כרצועה הפותחת באלבום הבכורה שלו, "Just as I Am" משנת 1971. זהו אחד מהשירים המצליחים שהוציא וית'רס במהלך הקריירה המוזיקלית שלו, והפך לקלאסיקה בז'אנר הנשמה.

השיר הוקלט בעיר ממפיס, טנסי, בהפקתו של בוקר טי. ג'ונס ובאמצעות המפיק המוזיקלי טרי מנניג. השיר מנוגן בסולם לה מינור פנטטוני. השיר הופץ כסינגל בשנת 1971, והיה ללהיט פורץ דרך עבור וית'רס שהיה אז רק בתחילת דרכו כמוזיקאי, והגיע למקום השישי במצעד שירי ה-R&B/היפ-הופ ולמקום השלישי במצעד הבילבורד הוט 100. בנוסף, הוא דורג על ידי מגזין בילבורד במקום ה-23 ברשימת 100 השירים הפופולריים ביותר בארצות הברית לשנת 1971. השיר מופיע כחלק מהפסקול המקורי לסרטים "כשהיינו מלכים" (1997) ו"נוטינג היל" (1999), כמו גם בעונה הראשונה של סדרת הטלוויזיה "סיפור פשע אמריקאי".

בבית השלישי של השיר, וית'רס חוזר על התיבות "I know" עשרים ושש פעמים. במקור, הוא תכנן לכתוב מילים נוספות במקום החזרות הללו, אך קיבל עצה ממוזיקאים אחרים להותיר את החזרות כפי שהן.

לשיר נעשתה גם גרסת כיסוי בידיי מייקל ג'קסון בשנת 1972, אז היה רק כבן 14 בלבד. גרסה זו הגיעה למקום ה-8 במצעד האלבומים הבריטי.

גרסה של השיר בעברית, בשם "אחרי שהלכת", הוקלטה על ידי קובי רכט וקובי אשרת באלבומם "דברים השתנו".

## ביקורות

### רשימות כל הזמנים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ביל וית'רס
קטגוריה:שירים באנגלית
קטגוריה:שירים על השמש
קטגוריה:שירים על כאב לב
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת מוטאון
מכון הזיכרון הלאומי

**מכון הזיכרון הלאומי** (בסלובקית: **Ústav pamäti národa**) הוא מוסד ציבורי סלובקי, המחזיק ברישומי המשטרה של משטרי מדינת סלובקיה הפשיסטית ומשטר הרפובליקה הסוציאליסטית הצ'כוסלובקית ששלטו בסלובקיה במאה ה-20. המכון מקדם מחקר על תקופות אלה בהיסטוריה של סלובקיה ומחנך את הציבור הרחב לגבי היסטוריה זו. הוא מפרסם כתב עת בשם "Pamäť národa: (הזיכרון הלאומי), שעורכו הוא רוברט לץ. מייסד המכון היה יאן לנגוש , ששימש מנהל עד מותו בתאונת דרכים בשנת 2006.

אשת מדע המדינה ילנה סובוטיץ' טענה כי לאחר מותו של לנגוש, "המטרה העיקרית של המכון הפכה לדה-לגיטימציה של המשטר הקומוניסטי של סלובקיה, שהושגה בכך שהמכון הזכיר משטר זה בכפיפה אחת עם הפשיזם, תוך שהוא טוען כי הדיקטטורה הקומוניסטית הייתה, למעשה, גרועה יותר."

## לקריאה נוספת
* 

## קישורים חיצוניים
* 

## הערות שוליים

קטגוריה:סלובקיה: ארגונים
קטגוריה:זיכרון שואת יהודי צ'כוסלובקיה
גולן מלול

**גולן מלול** (נולד ב-27 באוקטובר 1969) הוא כדורגלן עבר ישראלי, ששיחק בעמדת השוער, וכיום הוא מאמן שוערים. מלול מזוהה בעיקר עם קבוצת מכבי פתח תקווה, בה שיחק במצטבר כ-10 עונות.

## קריירה
גולן מלול נולד בעפולה לאב יליד מרוקו ואם ילדית תוניסיה. הוא גדל במחלקת הנוער של מכבי עפולה, ובמקביל לשירותו הצבאי נרכש על ידי מכבי חיפה, שם היה שוערו המחליף של בוני גינצבורג. עונה לאחר מכן עבר להפועל פתח תקווה, שם היה שוערו המחליף של רפי כהן. לאחר מכן עבר לבית"ר ירושלים, שם שיחק בתור שוערה הראשי של הקבוצה, תחת המאמן זאביק זלצר. בעונה זו נשרה הקבוצה לליגת המשנה. לאחר מכן הצטרף מלול למכבי יבנה, שעלתה לליגת העל באותה העונה.

ב-1992 עבר מלול למכבי פתח תקווה, שם שיחק כעשור רצוף, והיה אחד מהשחקנים הבולטים והיציבים שלה לאורך שנות ה-90. לאחר מכן שיחק מלול במכבי יפו ובית"ר עפולה. הוא פרש מכדורגל ב-2008, לאחר מכן חזר מפרישה ב-2012 ושיחק עד 2013 במכבי נצרת עילית מליגה ג', לאחר מכן פרש סופית מכדורגל.

## לאחר הפרישה
לאחר פרישתו ממשחק פעיל, התנתק מעולם הכדורגל, חזר בתשובה, ועבד בחברת תנובה, לאחר מכן החל לאמן  בקבוצות הבוגרים והנוער של הפועל נצרת עילית, הפועל מגדל העמק ועירוני טבריה, כמאמן שוערים ומאמן שוערים לקבוצות הנוער. כיום מלול בין היתר מאמן שוערים אישי.

## חיים אישיים
מלול גרוש והוא אב לשני ילדים מנישואיו. לאחר שהתגרש נולד לו בן נוסף. בנו, אלמוג מלול, שוער כדורגל גם הוא, ושיחק במספר קבוצות בליגת המשנה ובכלל זה במכבי קביליו יפו.

אחיו של מלול, יגאל, נהרג בתאונת דרכים ב-19 בספטמבר 1996, בזמן שירותו הצבאי כאיש קבע.

## קישורים חיצוניים

* פרופיל השחקן באתר מוזיאון הפועל פתח תקווה

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:עפולה: כדורגלנים
קטגוריה:כדורגלני מכבי חיפה
קטגוריה:כדורגלני הפועל פתח תקווה
קטגוריה:כדורגלני בית"ר ירושלים
קטגוריה:כדורגלני מכבי יבנה
קטגוריה:כדורגלני מכבי פתח תקווה
קטגוריה:כדורגלני הפועל ירושלים
קטגוריה:כדורגלני מכבי יפו
קטגוריה:כדורגלני נבחרת ישראל
קטגוריה:מאמני שוערים ישראלים
קטגוריה:ישראלים שנולדו ב-1969
מרקו אילסו

**מרקו אילסו** (בדנית: **Marco Ilsø**; נולד ב-29 בספטמבר 1994) הוא שחקן קולנוע וטלוויזיה דני.

## ביוגרפיה
אילסו נולד בקופנהגן, דנמרק, בנם של אלזה אילסו לארסן ופין אילסו, הם שניהם ספורטאים ידועים בדנמרק. פין אילסו היה שחקן כדורגל מקצועי במועדון B.93 קופנהגן, ואלזה לארסן שיחקה כדוריד בקבוצת הנוער הלאומית הדנית.

לאילסו יש שני אחים גדולים, ניק וקן. קן אילסו הוא שחקן כדורגל מקצועי מאז 2005. הוא משחק בנבחרת הלאומית, ושיחק עבור המועדונים הגרמנים פורטונה דיסלדורף ובוכום, ומאז 2018 הוא משחק עבור המועדון האוסטרלי "אדלייד יונייטד". מרקו אילסו עצמו שיחק בב.ק. פרידהן כשהיה ילד.

## קריירה
מרקו אילסו משחק בקולנוע ובטלוויזיה משנת 2008. הוא החל לשחק בסדרת הטלוויזיה "ויקינגים" בשנת 2016 בתפקיד הויטסרק, בנו של מלך הוויקינגים רגנאר לודברוק. 

משנת 2018 הוא משחק במיני סדרת הטלוויזיה "לוחם" בהפקת נטפליקס.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה דנים
קטגוריה:שחקנים ילדים
קטגוריה:דנים שנולדו ב-1994